Theo Rose, una dintre cele mai cunoscute și versatile artiste de la noi din țară, a recunoscut că își dorește o fetiță. De curând, cântăreața a vorbit deschis despre o a doua sarcină și a dezvăluit că vrea să devină din nou.
În vârstă de 26 de ani, jurata de la "Vocea României" trăiește o poveste frumoasă de iubire alături de Anghel Damian, regizorul serialului "Clanul". Cei doi au împreună și un copil, pe Sasha Ioan.
Deși nu a trecut nici măcar 1 an de la nașterea acestuia, vedeta a vorbit despre despre o surioară pentru băiețelul ei.
"Cred că mai văd încă un copil, tot intuiția îmi spune că voi avea o fetiță după Sasha, un copil sigur mai fac, am certitudinea, nu știu, pe al treilea nu-l simt.
Așa ne văd, eu, Anghel, Sasha și el cu o fată, și fata la fel. Eu sper să am niște copii fericiți și o să lupt pentru asta, ăsta e principalul interes", a spus cântăreața în cadrul unui podcast, notează wowbiz.ro.
Vezi această postare pe Instagram
Theo Rose a fost întrebată de mai multe ori pe Instagram de ce ascunde și acum fața lui Sasha, iar ca răspuns, cântăreața a menționat că nu vrea să îl expună de la o vârstă atât de fragedă.
"Cred că vă închipuiți că eu vi l-aș arăta și acum. Ca orice părinte, mă mândresc, mi-e drag de el, mi-ar plăcea să îl vedeți și voi, nu e ca și cum îl port cu cagulă pe față atunci când ieșim pe afară. Nu suntem absurzi.
Dar odată ce am face publice imagini cu fața copilului, el ar putea fi fotografiat oriunde, oricând, fără acordul nostru, și postat în aceleași condiții. Și nu vrem să atragem genul ăsta de atenție asupra lui. Nu sunt pregătită și nu îi doresc genul ăsta de atenție momentan. Pentru că nici nu știu dacă e genul de om care își dorește atenția asta", a dezvăluit vedeta pe rețelele de socializare.